แบงก์โน้ตส์
เคลมได้เงื้อง่าราคาแพงมาเกือบ 4 เดือน
19 ส.ค. 2554

เคลมได้เงื้อง่าราคาแพงมาเกือบ 4 เดือน 
ในที่สุด ประดิษฐ์ ภัทรประสิทธิ์ รมช.คลัง และกรณ์ จาติกวณิช รมว.คลัง ก็ออกแรงผลักดันสำมะเร็ดดดด
กล่อมจนคอรอมอเห็นพ้องให้ต่ออายุลดภาษีประหยัดพลังงาน 2 ปี จากที่สิ้นสุดไปเมื่อวันที่ 31 ธ.ค. 2553 โน่นแนะ
สาระสำคัญของมาตรการภาษีชุดนี้เอกชนมีแต่ได้ เพราะกำหนดให้ยกเว้นภาษีเงินได้ สำหรับเงินได้ที่จ่ายเป็นค่าใช้จ่ายเพื่อการได้มาซึ่งทรัพย์สินประเภทวัสดุ อุปกรณ์ หรือเครื่องจักร ที่มีผลต่อการประหยัดพลังงาน เป็นจำนวน 25% ของค่าใช้จ่าย 
งานนี้บุคคลธรรมดา บริษัทจำกัด บริษัทมหาชนจำกัด ห้างหุ้นส่วนนิติบุคคลได้หมด 
แต่ทรัพย์สินประเภทวัสดุ อุปกรณ์ หรือเครื่องจักรที่มีผลต่อการประหยัดพลังงานและได้รับการยกเว้นภาษีเงินได้ ต้องเป็นทรัพย์สินที่ไม่เคยผ่านการใช้งาน และอยู่ในสภาพพร้อมใช้งานได้
ไม่ใช่ย้อมแมวมาเคลมภาษี